Pasti kamu akan jumpa. Kamu tersalah letak agaknya.
Kamu kena ingat.
Bukan buku itu yang jumpa Avatar,
kamu yang jumpa.
Walaupun buku itu berguna untuk kamu catat ilham,
kamu berjaya jumpa Avatar kerana ketekunan kamu.
Dia lari!
Pahlawan ulung itu!
- Dia pengecut! - Pak cik tak rasa begitu.
Tapi jelas yang Avatar ini
bukan macam yang kamu atau orang lain jangka selama ini.
Dah jumpa baru kita akan tahu. Saya akan cari dia.
Saya pewaris takhta. Pasti ada makna.
- Walaupun di tempat asing ini. - Betul.
Sebenarnya,
disebabkan kita berada di negeri yang terpencil ini,
kita ada kelebihan.
Berapa banyaklah tempat yang ada untuk Avatar bersembunyi?
Pulau Kyoshi beberapa jam saja dari sini.
Menurut buku nota ini, Avatar Kyoshi pahlawan paling garang.
Dia mahir mengawal Paduan Avatar.
Mungkin sesuatu di makamnya boleh bantu saya kawal kuasa sebelum...
Awak bunuh orang?
Sebelum saya alaminya lagi.
- Jom balik. - Apa?
Dia dah selamat daripada pengolah api.
Jom balik. Tugas abang...
Tugas kita melindungi kampung. Itu amanah ayah.
Mereka boleh jaga diri.
Apa gunanya lindungi Wolf Cove jika kita tak selamatkan dunia?
Katara, kamu biar betul? Selamatkan dunia?
- Kita? - Kenapa tidak?
Hanya Aang harapan yang dunia ini ada.
Betul cakap abang.
Kita ada tugas. Tugas melindungi Avatar.
Lindungi dia? Kamu nak melindungi dia?
Budak yang hampir meletupkan kita.
Bukan demi Aang saja.
Sejak kita jumpa dia, kehidupan saya berubah.
Dulu, mengolah sedikit air pun saya tak mampu.
Sekarang, tengoklah kemampuan saya. Baru sehari saya belajar!
Lihat sekeliling.
Lihatlah tempat ini.
Abang mungkin tak setuju, tapi saya tak boleh balik.
Katara, ada yang tak kena dengan beg awak.
Hei! Itu makanan kami.
Haiwan apa itu?
Kandau bersayap!
Dulu, langit penuh dengannya.
Apa ini?
Ke hadapan Katara tersayang.
Skrol ini telah diwarisi oleh para pengolah air puak kita
generasi demi generasi.
Ia mengandungi segala perkara asas untuk kamu mula belajar mengolah.
Alangkah pilu hati nenek kerana merahsiakannya daripada kamu.
Disebabkan Negara Api memburu pengolah,
keadaan terlalu berbahaya untuk kamu memilikinya.
Tapi sekarang, kamu dah mula mengembara dunia,
maka terimalah hak kamu ini.
Kamu seorang pengolah air.
Itulah diri kamu. Dulu, kini dan selamanya.
Jangan sekali-kali lupa.
Nampak? Ini takkan berlaku kalau kita tak tinggalkan kampung.
Yalah. Mari pergi ke Pulau Kyoshi.
Aang, dah sedia untuk berangkat?
Saya perlu buat sesuatu dulu.
Sepanjang hayat saya, tok guru ada untuk saya,
tapi saya hampakan tok guru.
Rehatlah, Tok Guru Gyatso.
Maafkan saya.
PARA PAHLAWAN
Kau nak ikut kami, Momo?
Momo?
Ya. Nama Momo sesuai dengannya, bukan?
- Macam nama Sokka sesuai dengan awak. - Setuju.
Mesti rasa kau macam ayam.
Zuko, kamu mesti cuba rasa. Ada...
- Apa isinya? - Telur puyuh berudu.
Telur puyuh berudu. Khasiatnya sangat bagus untuk...
Membekalkan tenaga?
Membekalkan tenaga!
Apa kita buat di sini, pak cik?
Di pelabuhan inilah terletaknya markas komander wilayah Negara Api.
Ia pusat maklumat tempatan.
Kalau ada perkara aneh berlaku di sekitar, ia akan dilaporkan di sini.
Pak cik dah gila, ya?
Tanya komander Negara Api tentang Avatar?
Kalau hal ini tersebar, semua orang akan buru dia.
Peluang saya akan musnah.
Bertenang, Putera Zuko.
Kamu mesti belajar cara untuk mencapai kemahuan
tanpa mendedahkan niat sebenar.
Bertindak dengan bijaksana
dan tunjukkan sifat empati.
Tapi yang paling penting, kamu mesti ada...
Pulut!
Pak cik, tak ada masa untuk makan.
Itu pun dia.
Wanita gergasi yang menakutkan.
Tengoklah ini.
Abang, bolehkah masuk macam itu saja?
Aang!
- Abang! - Apa yang berlaku?
- Jaga-jaga! - Hei!
Kamu menceroboh tanah suci.
Berhenti! Kamu salah faham. Dia Avatar!
Mengarut. Pasti ada petanda kalau betul dia Avatar.
Saya rasa itu petandanya.
Sudah lama kami tak menerima pelawat.
Ada sebab yang munasabah.
Selama 100 tahun,
Pulau Kyoshi kekal selamat daripada kemusnahan akibat perang
dengan mengasingkan diri.
Orang luar pun tak patut mendatangi kami.
Kami bukan nak timbulkan masalah.
Saya cuma nak belajar tentang Avatar Kyoshi.
Tempat ini sepatutnya memelihara memori kehidupannya, bukan?
- Kami bukan ancaman. - Mungkin.
Tapi ancaman mungkin akan datang. Kami tak boleh buat pengecualian.
Kami bukan orang biasa. Dia Avatar.
Hanya menurut cakap kamu dan pantulan cahaya daripada patung itu.
Saya tahu puan takut. Saya tak tahu tentang keadaan di sini.
Sejujurnya, saya tak tahu tentang keadaan di semua tempat.
Kehidupan saya terhenti agak lama.
Pada zaman saya,
semua orang saling membantu.
Saya tahu ini bukan tempat saya.
Akhir-akhir ini, saya kerap rasa begitu.
Tapi kalau puan boleh tolong saya...
Kalau saya boleh belajar menjadi Avatar,
mungkin saya boleh membuatkan dunia ini
kembali bahagia seperti pada zaman saya.
Apa salahnya kita izinkan dia menelaah beberapa kitab?
Ia bukan soal mereka.
Soal ancaman lain. Saya tahu.
Tapi kalau betul dia Avatar, takkan kita tak nak tolong?
Kamu srikandi yang garang.
- Tapi hati kamu mulia. - Bonda.
Suki, kamu terlalu mentah untuk tahu bahawa ada ramai orang di dunia ini
yang sanggup mengambil kesempatan atas kemuliaan hati kamu.
Saya tak mentah.
Cuma saya belum melihat dunia.
Saya teringat yang Kyoshi sendiri pun
sering dibantu oleh orang baik yang tak dikenali.
Sebagai Avatar,
dia berjuang untuk membantu semua golongan yang memerlukan.
Maka, kampung kami sudi menerima tetamu
selama 48 jam.
Tolong hormat batasan kemurahan hati kami.
Saya faham sebab awak nak kami pergi.
Saya pun akan buat begitu.
Tanggungjawab awak melindungi nyawa mereka.
Saya pun ambil serius tanggungjawab itu. Saya pelindung kampung saya juga.
Awak?
Ya.
Pelindung?
Macam mana awak nak lindungi mereka kalau awak ada di sini?
Apa? Taklah.
Ya, memanglah saya di sini.
Walaupun jasad saya tak ada di sana, saya...
Saya...
Saya perlu selamatkan dunia.
Katara, macam mana?
Abang melindungi Aang, maknanya melindungi kampung...
Hei!
Apa-apa pun, kita ada banyak persamaan. Kita sama-sama pahlawan, bukan?
Avatar Kyoshi latih pasukan elit untuk jadi sepertinya sebelum mati.
Pasukan yang akan melindungi kampung dan adat kami.
Tradisi itu telah diwarisi turun-temurun.
Kini, saya pelindung masyarakat ini
yang harus mendukung nilai Avatar itu.
Saya bukan setakat pahlawan biasa.
Saya Srikandi Kyoshi.
Mana komander kamu?
Beta mahu lihat laporan pengawasan terkini.
- Maaf? - Peta juga.
Peta nautika yang menyeluruh.
Tuan siapa?
Putera Zuko.
Patik berbesar hati menerima kedatangan kerabat diraja ke pangkalan kami.
- Apa patik boleh bantu? - Beta perlukan...
Maafkan anak saudara saya.
Setelah lama di laut,
adab kami pun dah berkarat macam sauh kapal kami.
Panglima Iroh, tak usah minta maaf.
Maafkan kesilapan pihak kami juga.
Kami jarang dilawati tetamu istimewa.
Apatah lagi "Naga Barat" yang terkenal.
Macam Putera Zuko kata,
kami mahu lihat peta dan laporan pengawasan.
Kami berhasrat untuk cari kawanan jerung sotong.
Jerung sotong?
Ini musim kawanannya berhijrah.
Rasanya sangat sedap kalau dipanggang dengan perahan lemon.
Begitu, ya?
Saya akan cuba bantu.
Kalau tuan boleh beri masa sampai pagi,
tentu kami akan jumpa.
Baik betul kamu, Komander...
Zhao. Komander Zhao.
Sedia berkhidmat.
Awak patut pakai loceng.
Ada makanan di balai raya.
Hebatnya! Awak memang berbakat.
Itu cuma olahan mudah.
Tapi ada kemajuan daripada sebelum ini, bukan?
Cepat betul awak belajar. Awak pengolah air sejati, Katara.
Awak pun patut berlatih.
Avatar perlu menguasai semua unsur.
Nanti sajalah.
Pasti awak rasa amat terbeban kerana perlu menyelamatkan dunia,
tapi tanggungjawab tetap harus digalas walaupun awak enggan berlatih.
Saya tahu.
Cuma dulu, Tok Guru Gyatso yang melatih saya.
Saya tak pernah berlatih dengan orang lain.
Tak apa.
Kita akan buat bersama.
Saya takkan ke mana-mana.
Kalau tak pun, awak boleh jadi sasaran untuk saya berlatih.
Tak macam masakan di rumah, tapi boleh tahan.
Curilah lagi kalau nak kena masak.
Betulkah awak pengolah udara?
Kita perlu akui, dia pandai menawan hati orang.
Dia tahu membina hubungan
dan meyakinkan orang macam malam tadi.
Itulah kuasa sebenar dia. Hubungan. Menjalinkan persefahaman.
Begitulah dia akan jadi Avatar.
Betul. Itu dia penyelamat dunia kita.
Macam inikah rasanya apabila ada orang luar di sini?
Kamu tak ingat zaman ketika perang memusnahkan semuanya,
dan kita hidup dalam ketakutan terhadap Negara Api.
Ada sebab kita dapat elak selama ini.
"Elak."
Kita elak banyak perkara dengan cara hidup macam ini.
Walaupun begitu, kita masih selamat sampai sekarang.
Cuma tak bahagia.
Budak itu
mungkin menghiburkan,
tapi tak bermakna dia tak berbahaya.
Dia satu ancaman.
Lebih cepat mereka tinggalkan pulau kita,
lebih bagus.
- Avatar? - Ya, tuan.
Dia rasa dia jumpa Avatar?
Menurut anak buahnya.
Mereka jumpa dia di sebuah kampung Puak Air.
Putera Zuko dah tangkap, tapi dia lari.
Kalau Zuko cari maklumat di sini, maknanya Zuko rasa dia masih berdekatan.
Kumpul laporan selama beberapa hari lepas. Cari sekecil-kecil kejadian aneh pun.
- Cepat. - Baik, tuan.
Saya serius.
Awak patut pakai loceng.
Saya buat sendiri.
Bagus untuk bertempur, memburu dan...
Memburu?
Ya, memburu.
Paus harimau.
Ya, paus harimau memang berbahaya.
Paus harimau ganas dan mampu membunuh.
Saya boleh tunjukkan asasnya kalau awak nak.
Wah.
Hebatnya.
Boleh...
Boleh tahan hebat.
Pahlawan Puak Air Selatan lebih handal berlawan tanpa senjata.
Sekarang?
Okey.
Baiklah.
Cukup!
Tak ada apa-apa maklumat tentang Paduan Avatar atau kuasanya
yang boleh bantu saya berlatih.
Jadi, macam mana saya nak selamatkan dunia?
Macam mana saya nak hentikan kezaliman Negara Api?
Dia anak yatim piatu.
Dia merempat sebelum menjadi pembantu rumah hartawan pulau ini.
Dia pendiam dan baik. Orang tak sangka dia akan jadi Avatar.
Jadi, macam mana dia berubah daripada ini...
kepada itu?
"Hanya keadilan akan membawa keamanan."
Saya tak suka berlawan. Saya takut ada orang cedera.
Dulu, kawan-kawan selalu kata saya bertuah kerana tak perlu berlatih.
Tapi saya berlatih.
Bukan untuk mengembangkan kuasa, tapi untuk mengawalnya.
Maafkan saya!
Tak ada orang cakap, tapi saya tahu.
Mereka takut saya.
Macam awak dan Sokka semasa saya dalam Paduan Avatar.
Macam mana jika tak ada apa-apa di sini?
Jika kuasa saya tak terbendung, berapa ramai akan terluka?
Apa akan jadi kalau awak langsung tak cuba?
Aang, awak tak bersendirian.
Menurut buku ini,
semua Avatar sebelum ini ialah jelmaan hayat lampau awak.
Awak tak sendirian. Avatar lain ada dalam diri awak.
Kalau awak nak berguru, awak cuma kena cari cara untuk berhubung.
Jawapannya bukan di sini,
tapi dalam diri awak.
Kenapa?
Kapal Zhao
dah tak ada.
Zhao?
Dia dengar ada lembu terbang di Pulau Kyoshi.
Dia pergi ke sana.
Lembu terbang?
Dia dah tahu.
Dia dapat tahu tentang Avatar.
Kita kena sampai dulu.
Bersurai.
Dunia perlukan Avatar. Dunia perlukan kamu, Aang.
Apa akan jadi kalau...
Aku takut kuasa aku.
Mereka dah tak ada.
Ketika dunia perlukan Avatar, dia menghilang. Dia lari...
Saya tak nak kuasa ini.
Sebab itulah kamu akan jadi seorang Avatar yang hebat.
Avatar Kyoshi, tolong aku.
Aang?
Aang!
Datang pun kau akhirnya.
Maafkan aku.
Aku tak tahu cara berhubung.
Aku tak tahu aku boleh hubungi kau.
Banyak yang kau tak tahu.
Tak boleh laju lagikah?
Ini kelajuan penuh.
Semua yang boleh dibuat sudah dibuat.
Tiga tahun kamu menunggu.
Tunggulah sedikit saja lagi.
Tiga tahun.
Adakala, saya fikir saya takkan jumpa Avatar.
Tapi saya makin gemuruh kerana saya tahu dia ada berdekatan.
Peluang saya untuk pulang kini nyata.
Kadang-kadang, harapan boleh buat kita terseksa.
Tuanku, kita dah menghampiri Pulau Kyoshi.
Rasanya saya dah tahu...
Jadikan kuasa musuh sebagai kelebihan untuk kita.
Balas kekuatan mereka.
Terima kasih. Awak guru yang hebat.
Awak pula murid yang cemerlang.
Tapi tentu latihan lama banyak membantu awak.
Sebelum jadi pelindung kampung.
Betul.
"Pelindung."
Sejujurnya, di tempat saya, pahlawan sebenar tak diperlukan pun.
Saya rasa awak pahlawan sebenar.
Saya tak sehebat awak.
Awak sangat gagah walaupun bukan pengolah.
Disebabkan kita bukan pengolah, kita kenalah lebih handal daripada mereka.
Kita tak boleh mengubah gunung atau membakar hutan.
Kita lawan dengan kemahiran.
Yang penting bukanlah kuasa dalam diri,
tapi hasrat dan keinginan kita.
Jiwa kita.
Sebenarnya, saya cemburu akan awak.
Saya ingin tahu tentang dunia di luar sana,
tapi saya tak berani keluar.
Saya tertanya-tanya, apa saya akan jumpa?
Kini saya tahu.
- Loceng! - Awak pun dengar?
- Mari pergi. - Apa yang berlaku?
Itu loceng amaran. Ada orang datang.
Aang!
Aang, kembali sekarang.
Awak di mana?
Seorang Avatar ada banyak tanggungjawab.
Kau perlu menjadi pelindung, panglima, pengantara dan pembimbing.
Kau ada beberapa peranan
dan kebanyakannya memerlukan kekuatan yang tak ada tandingan.
Aku perlu menguasai kesemua disiplin olahan
untuk jadi kuat?
Ya. Ia juga akan bantu kau untuk mengawal kuasa terunggul.
Paduan Avatar ialah gabungan semua hayat lampau
yang menumpukan tenaga menerusi diri kau.
Paduan Avatar mampu memberikan kekuatan seribu pengolah.
Aku pernah alaminya.
Ia berbahaya.
Ya, kalau tak dikawal,
tapi ia mampu menjadi senjata terhebat dan menyelamatkan nyawa kau.
Dah lambat. Kita tak boleh lepasi tentera Zhao.
Mesti dia dah sampai.
Dalam Pai Sho, gerakan pertama tak semestinya terbaik.
Mengenali musuh dan meramal pergerakannya lebih penting daripada kelajuan.
Kalau ada Avatar di satu tempat, seorang Avatar lagi mungkin ada di situ.
Cantik betul pulau ini.
Selamat datang ke pulau kami, komander.
Kenapa kau tak maklumkan dulu sebelum datang?
Kami agak tak bersedia untuk menerima tetamu.
Pelik. Lain yang aku dengar.
Aku difahamkan kau terima tetamu yang tak diduga tempoh hari.
Tentu kau tersilap.
Kami suka mengasingkan diri.
Aku tahu.
Ya, aku tahu selama ini, Pulau Kyoshi teguh dengan prinsip untuk...
Apa istilahnya, ya?
Tidak menonjolkan diri.
Sebab itulah tak ada keperluan
untuk Negara Api masuk campur dalam hal ehwal kau.
Sayang sekali kalau semua itu berubah disebabkan seorang pendatang.
Komander, melihatkan keadaan sekarang,
kau dan orang-orang kau saja pendatang yang ada di sini.
Malang betul kalau kau rasa begitu.
Boleh tak kalau kami periksa sendiri?
Aku dah agak kau nak periksa.
Tangkap mereka dan cari Avatar!
Kau nak tahu apa itu Avatar? Aku tak boleh jawab.
Setiap Avatar berbeza.
Kita terbentuk mengikut keperluan zaman.
Jadi, aku kena fahaminya sendiri?
Itu sebahagian daripada perjalanan kau.
Macam mana kalau aku melukai seseorang?
Berapa ramai dah terluka sepanjang ketiadaan kau?
Jika kau lari lagi daripada tanggungjawab, lebih ramai akan terluka!
Tugas Avatar mengatasi segala-galanya.
Termasuk nyawa kau sendiri!
Dulu, aku pun macam kau.
Kemudian, aku sedar akan bahaya yang mengancam.
Aku akan tunjukkan akibatnya sekiranya kau gagal.
Utara akan dilanda tragedi. Jika kau tak bertindak,
satu lagi bangsa pengolah akan dihapuskan macam Pengembara Udara.
Kau tanya aku erti menjadi seorang Avatar.
Ertinya menjadi seorang pahlawan.
Pahlawan yang perkasa dan tak menaruh belas kasihan.
Makin ramai datang.
- Kita tak boleh tahan. - Mana kawan kamu?
Kamu kata dia boleh bantu.
Mana Avatar?
Macam mana kalau keadaan makin teruk?
Pasti makin teruk.
Kewujudan kau di dunia ini akan memburukkan keadaan.
Pada awalnya,
pertarungan akan makin sengit kerana Avatar dah kembali.
Harapan memerlukan pengorbanan.
Kau.
Aku tetap akan lepas.
Pilihlah nasib kau sendiri.
- Apa gunanya? - Kau nak semuanya mudah?
Semuanya takkan mudah.
Kalau kau masih mahu mengelak, usah cakap tentang dunia.
Pulau ini pun kau takkan dapat selamatkan.
Pulau ini?
Daripada apa?
Bahaya yang menimpa mereka kerana kau.
Kawan-kawan aku.
Aku dah beri amaran!
Tak ada sesiapa boleh halang aku!
Kau nak tahu tentang kuasa Avatar, ya?
Mari aku tunjukkan kehebatan kuasa itu.
Tak mungkin.
Berundur.
Balik ke kapal!
Aang!
Saya tak apa-apa.
Ini semua salah saya.
- Saya puncanya. - Jadi, awak perlu pergi.
- Segera. - Kami tak boleh biarkan kamu.
Mereka buru Avatar, bukan kami.
Semua yang kami hilang di sini
boleh digantikan.
Kamu berikan kepada kami sesuatu yang lebih berharga.
Sebab untuk percaya semula
kepada kampung kami,
kepada diri kami...
dan kepada Avatar.
Syabas, Avatar.
Sebenarnya,
saya ingin
lebih lama bersama.
Saya tahu.
Saya pun sama.
Terima kasih.
Untuk apa?
Membawa dunia kepada saya.
- Selamat tinggal! - Selamat jalan!
Abang tak jadi nak balik?
Kamu saja nak seronok?
Lagipun, dia perlu bantuan. Cabarannya mungkin sukar.
Jelas sekali Zuko takkan mengalah.
Dia berbahaya.
Hei!
Bijak helah awak tadi. Suruh wanita itu lawan.
Dia akan selalu muncul?
Kyoshi cakap saya cuma boleh seru Avatar lampau
di makam mereka.
- Apa lagi dia cakap? - Kita kena bantu Puak Air Utara.
Ada perkara buruk akan berlaku di sana.
Hanya saya mampu menghalangnya.
Baiklah, mari ke Utara.
Kita cuma perlu sampai dulu sebelum pengolah api.
Guru olahan air di sana yang terbaik. Mereka boleh latih awak.
Jangan risau. Awak tak bersendirian.
Awak ada saya, Katara dan binatang berbulu yang boleh terbang.
Apa lagi tak cukup?
Seriuslah?
Memang aku yang cari pasal.
Patik cuma mengambil tindakan atas laporan tentang kekacauan di Kyoshi.
Patik tak tahu Avatar ada di sana.
Kalau tuanku berterus terang dari awal,
salah faham ini mungkin dapat dielakkan.
Patik harap kita boleh lupakannya.
Sudah tentu.
Usah beritahu sesiapa...
tentang Avatar.
Orang tak boleh tahu.
Betul.
Patik faham
bahawa maklumat ini sangat sulit.
Kalau tuanku sudi untuk bekerjasama dengan patik,
kita boleh menggandakan sumber bagi melaksanakan pemburuan ini.
Patik tak perlu sebut pun, tuanku yang akan mengetuai semua urusan...
- Kami tak... - Cadangan yang bernas, komander.
Kami berbesar hati untuk bekerjasama dan menerima kesetiaan kamu.
Percayalah, tak ada yang lebih penting
daripada setia kepada pemimpin yang sewajarnya.
Kepada Yang Teramat Mulia,
api agung segenap dunia,
patik hanya seorang tentera yang hina di Laut Selatan.
Namun, patik ada perkara mustahak yang hendak disampaikan.
Mungkin maklumat ini agak memeranjatkan.
Mungkin tuanku cenderung menganggapnya sebagai khabar angin atau pembohongan,
tetapi percayalah,
patik menyaksikan semuanya dengan mata kepala sendiri.
Maka, patik ingin melaporkan satu berita yang mengejutkan.
Berita yang mampu mengubah masa hadapan Negara Api.
Avatar sudah kembali.
Terjemahan sari kata oleh M Arrazi Azmi